VENDIM
Nr.817, datë 29.7.2009
  
PËR DHËNIE FONDI SHTESË KOMISIONIT QENDROR TË ZGJEDHJEVE, PËR FINANCIMIN E ZGJEDHJEVE TË PJESSHME NË KOMUNËN BALLAGAT TË QARKUT TË FIERIT, MË 2 GUSHT 2009

Në mbështetje të nenit 100 të Kushtetutës, të ligjit nr.9936, datë 26.6.2008 “Për menaxhimin e sistemit buxhetor në Republikën e Shqipërisë” dhe të ligjit nr.10025, datë 27.11.2008 “Për buxhetin e vitit 2009”, me propozimin e Ministrit të Financave, Këshilli i Ministrave
 
VENDOSI:
 
1. Komisionit Qendror të Zgjedhjeve, për financimin e zgjedhjeve të pjesshme, për kryetarin e komunës Ballagat të qarkut të Fierit, më 2 gusht 2009, t’i jepet një fond shtesë, prej 1 500 000 (një milion e pesëqind mijë) lekësh, i ndarë, si më poshtë vijon: 
-  500 000 lekë për paga e sigurime;
-  1 500 000 lekë për materiale e shërbime. 
2. Ky fond të përballohet nga fondi rezervë i Buxhetit të Shtetit, për vitin 2009. 
3. Ngarkohen Ministria e Financave dhe Komisioni Qendror i Zgjedhjeve për zbatimin e këtij vendimi.
Ky vendim hyn në fuqi menjëherë.
  
KRYEMINISTRI 
Sali  Berisha

